પૂર્વ યુરોપના દેશોમાં ક્રૂડ ઑઈલ અને કુદરતી ગેસની આયાત મોટા ભાગે રશિયામાંથી થાય છે. રશિયા સાઉદી અરેબિયા પછી બીજો મહત્ત્વનો દેશ છે, જેની પાસે ક્રૂડ અને ગેસના વિશાળ ભંડારો છે. રશિયાની મુખ્ય આવકનું સાધન પણ પેટ્રોકાર્બનની નિકાસમાંથી છે. અમેરિકાના પ્રમુખ ડોનાલ્ડ ટ્રમ્પને રશિયાના પ્રમુખ સામે આમ તો વાંધો ન હોવો જોઈએ, કેમ કે અફવા અનુસાર ચૂંટણી વખતે રશિયાએ ગેરમાહિતી ફેલાવી તેનું નુકસાન હિલેરી ક્લિન્ટનને થયું હતું. ટ્રમ્પ તેમાં ફાવી ગયા હતા. પરંતુ અમેરિકાનું રાજકારણ કોઈ એક પ્રમુખની મુનસફી પર ચાલતું નથી. અમેરિકામાં પ્રમુખ બદલાઈ જાય, પણ નીતિ ઝડપથી બદલાતી નથી.